Neoplan

Η **Neoplan** είναι γερμανική εταιρεία που παράγει υπεραστικά και αστικά λεωφορεία, καθώς και τρόλεϊ. Η εταιρεία είναι θυγατρική της MAN.

## Ιστορικό

### Πρώτα χρόνια

Η Neoplan ιδρύθηκε από τον Γκότλομπ Άουγοτερ στη Στουτγκάρδη της Γερμανίας και κατασκεύαζε αμαξώματα για σασί λεωφορείων με βάση το σασί των φορτηγών. Έπειτα από τον Β' Παγκόσμιο Πόλεμο η Neoplan έφτιαξε έναν πλήρως ατσάλινο σκελετό αμαξώματος, το οποίο ήταν κάτι καινούργιο για τα λεωφορεία της εποχής. Το 1935, η εταιρεία σταμάτησε να κατασκευάζει σασί με βάση αυτών των φορτηγών και έφτιαξε σασί αποκλειστικά για λεωφορεία. Για να γίνει αυτό μετακίνησε την μηχανή στο πίσω μέρος του οχήματος. Το 1957 εφευρέθηκε η αερανάρτηση για τα λεωφορεία, κάνοντας τη διαδρομή των επιβατών πιο άνετη.

### Δεκαετία 1960

Το 1961 το λεωφορείο *Hamburg* παρουσιάστηκε στο *Motor Show* της Γενεύης. Το λεωφορείο σχεδιάστηκε από τον πρωτότοκο γιο του ιδρυτή τον Άλμπρεχτ Άουγοτερ και τον Ελβετό Μπομπ Λι ως μέρος της διατριβής τους στο Πανεπιστήμιο του Αμβούργου. Ο σχεδιασμός του λεωφορείου επέτρεπε στους επιβάτες να μπορούν να ρυθμίσουν την παροχή φρέσκου αέρα (air condition), μέσω ενός ακροφυσίου από δύο αεραγωγούς. Αυτή η λειτουργία υπάρχει μέχρι σήμερα σχεδόν σε όλα τα λεωφορεία.

Μόλις ο Άλμπρεχτ Άουγοτερ και ο Μπομπ Λι αποφοίτησαν από το πανεπιστήμιο προσλήφθηκαν στη Neoplan. Ο Άλμπρεχτ Άουγοτερ στη θέση του διευθυντή και ο Μπομπ Λι στη θέση του διευθυντή στο τμήμα της μηχανικής και σχεδίασης.

Το 1964, ο δεύτερος γιος του ιδρυτή Κόνραντ Άουγοτερ σχεδιάσε ένα διώροφο λεωοφορείο, ως μέρος της διατριβής του. Το "Do-Bus" είχε ελάχιστο βάρος και μπορούσε να μεταφέρει μέχρι και 100 επιβάτες. Το πρώτο διώροφο λεωφορείο της Neoplan είναι το Skyliner, το οποίο παράγεται μέχρι σήμερα.

### Δεκαετία 1970

Το 1971, το Cityliner εισήχθη στην κυκλοφορία. Το σαλόνι των επιβατών ήταν υπερυψωμένο σε σχέση με τη θέση του οδήγου. Επίσης, το λεωφορείο διέθετε και τουαλέτα.

Το δεύτερο εργαστάσιο παραγωγής άνοιξε το 1973 στο Πίλστινγκ.

Το 1975, εισήχθη το Jumbocruiser, ένα αρθρωτό διώροφο λεωφορείο συνολικού μήκους 18 μέτρων και ύψους τεσσάρων μέτρων. Το 1979, το Spaceliner εισήχθη στην κυκλοφορία, το οποίο είχε πάρει την ιδέα για το πάτωμα των επιβατών από το *Cityliner*, με τη διαφορά ότι το πάτωμα στο *Spaceliner* ήταν εξ ολοκλήρου πάνω από τη θέση του οδηγού.

### Δεκαετία 1980

Το 1981 άνοιξε το εργοστάσιο παραγωγής στο Βερολίνο. Την ίδια χρονιά άνοιξε το εργαστάσιο στο Λαμάρ του Κολοράντο. Το 1984 ένα επιπλέον εργοστάσιο άνοιξε στην Πενσυλβάνια. Τα εργοστάσια στις ΗΠΑ ανήκαν σε μία ξεχωριστή εταιρεία, την *Neoplan USA*, η οποία πλέον έχει σταματήσει την δραστηριότητά της, και χρησιμοποιούσε τα λογότυπα της Neoplan υπό άδεια.

### Δεκαετία 1990

Το 1990, η Neoplan άνοιξε εργοστάσιο παραγωγής στο Έρεχάιν.

Το 1992, το τετραξονικό Megaliner, μήκους 15 μέτρων, εισήχθη στην κυκλοφορία, με σκοπό να αλλάξει η νομοθεσία της Ευρωπαϊκής Ένωσης, ώστε να επιτρέπονται μη αρθρωτά οχήματα μήκους μεγαλύτερο από 12 μέτρα. Το 1996 κατασκευάστηκε το Starliner, το οποίο ήταν υποψήφιο για το βραβείο *Λεωφορείο της χρονιάς* για τα έτη 1998 και 1999.

### Δεκαετία 2000

Το *Starliner* κέρδισε το βραβείο *Λεωφορείο της χρονιάς* το έτος 2000. Το 2001, η Neoplan εξαγοράστηκε από την MAN, θυγατρική της MAN Truck & Bus, με συνέπεια να δημιουργηθεί και η *Neoplan Bus*, η οποία κατασκεύαζε αστικά λεωφορεία.

Το 2003, κατασκευάστηκε το Tourliner. Το 2004, το Starliner ανακατασκευάστηκε και περιείχε και το σύστημα ESP. Επίσης, την ίδια χρονιά κατασκευάστηκε και το *Trendliner*.

Το έτος 2005, κατασκευάστηκε μία νέα έκδοση των 13 μέτρων μήκους στα μοντέλα *Tourliner* και *Trendliner*. Από το 2006, ο κινητήρας του *Cityliner* είναι σύμφωνα με τις προδιαγραφές του Euro 4.

To 2007, κυκλοφόρησε το νέο *Cityliner* και πήρε το βραβείο *Red Bot* για τη σχεδίασή του. Την ίδια χρονιά, άνοιξε το μουσείο *Άουγοτερ* στο Λαντάου της Γερμανίας.

Στις 1 Φεβρουαρίου του 2008, η *Neoplan Bus* συγχωνεύτηκε με την *MAN Truck & Bus* και έπαψε να υφίσταται μόνη της. Πλέον, η παραγωγή των λεοφορείων γίνεται στα εργαστάσια της Πλάουεν και του Πίλστινγκ.

### Δεκαετία 2010

Το 2011, το *Skyliner* ανακατασκευάστηκε και κυκλοφόρησε το 2012. Το 2012, η ανακατασκευή του μοντέλου κέρδισε το βραβείο *Red Dot*, το οποίο αφορά τη σχεδίασή του. Είναι η 8η βράβευση του *Skyliner* από το 2002 και μετά.

Από τον Μάρτιο του 2015, η παραγωγή του εργαστασίου της Πλάουεν μεταφέρθηκε στην Άγκυρα της Τουρκίας. Πλέον, τα μοντέλα *Starliner*, *Cityliner* και *Jetliner* κατασκευάζονται στην Τουρκία.

Το 2016, ανακατασκεύασε και το *Tourliner*. Την ίδια χρονιά, το *Skyliner* κέρδισε τα βραβεία *IBC* και *IBNP*.

## Μοντέλα

### Τωρινά

#### Υπεραστικά

**Tourliner**

* Tourliner
* Tourliner C (πολλαπλών αξόνων)
* Tourliner L (πολλαπλών αξόνων)

**Cityliner**

* Cityliner
* Cityliner C (πολλαπλών αξόνων)
* Cityliner L (πολλαπλών αξόνων)

**Skyliner**

* Skyliner
* Skyliner C (διώροφο, πολλαπλών αξόνων)
* Skyliner L (διώροφο, πολλαπλών αξόνων)

#### Αστικά

* Centroliner
* Electroliner (ηλεκτρικό τρόλεϊ)
* Airliner (αστικό αεροδρομίου)
* Tropicliner

### Παλαιότερα

* Hamburg
* Megaliner
* Jumbocruiser
* Jetliner

* Spaceliner
* Metroliner
* Transliner
* Starliner

* Trendliner
* Euroliner
* Megashuttle

## Δυστυχήματα

Στις 17 Μαΐου του 2013, στη νότια Γαλλία ανετράπη ένα Skyliner σε αυτοκινητόδρομο σκοτώνοντας 28 ανθρώπους.

Τον Ιανουάριο του 2007, ένα Skyliner, της *National Express* ανετράπη σε αυτοκινητόδρομο, κοντά στο Διεθνές Αεροδρόμιο Χίθροου σκοτώνοντας 2 επιβάτες, ένας τρίτος πέθανε έξι μήνες μετά λόγω των τραυμάτων του από το τροχαίο. Έπειτα η *National Express* επέσυρε, προσωρινά, και τα δώδεκα της Skyliner από την κυκλοφορία. Μετά από έρευνα διαπιστώθηκε ότι τα αίτια του δυστυχήματος ήταν η υπερβολική ταχύτητα και ο οδηγός κατηγορήθηκε για τρεις θανάτους από υπερβολική ταχύτητα. Η ποινή του οδηγού ήταν 5 χρονιά φυλάκιση και αφαίρεση της άδειας οδήγησης για τρίτα επιπλέον χρόνια

Στις 28 Μαΐου του 2008, στην Ιαπωνία, ένα από τα δύο Megaliner της εταιρείας *West JR Bus* έπιασε φωτιά κατά τη διάρκεια δρομολογίου. Από τη φωτιά κανένας επιβάτης δεν τραυματίστηκε.

Στις 16 Μαρτίου του 2009, στην Ιαπωνία, ένα από τα δύο Megaliner της εταιρείας *JR Kanto Bus* έπιασε φωτιά την ώρα που εκτελούσε το δρομολόγιο Οσάκα - Τόκυο. Και οι 77 επιβάτες, καθώς και ο οδηγός, δεν τραυματίστηκαν. Έπειτα από αυτό το τροχαίο και οι δύο εταιρείας απέσυραν από τη κυκλοφορία τα δεύτερα Megaliner τους.

Στις 23 Ιουνίου του 2013, κοντά στην πόλη Ποντγκόριτσα, ένα Tourliner έπεσε από γέφυρα, η οποία είναι σε στενό ορεινό δρόμο, σε φαράγγι 40 μέτρων σκοτώνοντας 19 ανθρώπους, όλοι Ρουμάνοι. Τα αίτια του δυστυχήματος είναι άγνωστα, ωστόσο οι επιζώντες ισχυρίζονται ότι ο οδηγός είχε αναπτύξει υπερβολική ταχυτήτα. Επίσης, ο δρόμος ήταν υγρός εξαιτίας καταιγίδας που προηγήθηκε.

## Φωτογραφίες


Αρχείο:Auwärter-Neoplan NH6-7 (1961, 160 PS).jpg|Hamburg
Αρχείο:NeoplanSkyliner.jpg|Skyliner (1983)
Αρχείο:N128-4-Kantetsu-1874YT.jpg|Megaliner 
Αρχείο:Neoplan Jetliner 01.jpg|Jetliner
Αρχείο:Neoplan Trendliner.jpg|Trendliner
Αρχείο:Neoplan P12 Starliner (13966761512).jpg|Starliner (2014)
Αρχείο:Neoplan Jumbocruiser No.11 (2015).JPG|Jumbocruiser (2015)
Αρχείο:1207AntalyaMuratpaşaBSBus.JPG|Tourliner (2015)
Αρχείο:Flughafen Tegel Vorfeldbus.jpg|Airliner
Αρχείο:Airfield Shuttle, Domodedovo Airport.jpg|Airliner (νεώτερης γενιάς)


## Παραπομπές


## Πηγές

### Ιστορικό

# The story of NEOPLAN Bus GmbH
# History from 1935 to 1953
# History from 1961 to 1964
# History from 1965 to 1971
# History from 1972 to 1975
# History from 1976 to 1981

1. History from 1982 to 1991
2. History from 1992 to 1996
3. History from 1997 to 1999 
4. History from 2000 to 2002
5. History from 2003 to 2004
6. History from 2005 to 2007

## Εξωτερικοί σύνδεσμοι

* Επίσημη ιστοσελίδα

Κατηγορία:Κατασκευαστές μηχανοκίνητων οχημάτων της Γερμανίας
Κατηγορία:Στουτγκάρδη
Κατηγορία:Κατασκευαστές λεωφορείων